ນັກຮ້ອງໜຸ່ມນ້ອຍ ແຂ່ງຂັນ ຮ້ອງເພງຊາດອາເມຣິກາ ສະຫລອງວັນເອກະລາດ (ວີໂດໂອລາວ/ອັງກິດ)
ສາວ​ນ້ອຍ Cassidy Hamilton ທີ່ຊະນະ ການແຂ່ງຂັນໃນປີນີ້ ຈະໄດ້ຮ້ອງເພງຊາດ ໃຫ້ວົງ Baltimore Symphony Orchestra ໃນການສະຫລອງ ໃນວັນທີ 4 ກໍລະກົດນີ້
ວັນທີ 4 ກໍລະກົດ ທຸກໆປີ ຊາວອາເມຣິກັນພາກັນສະເຫຼີມສະຫຼອງວັນເອກະລາດ ດ້ວຍພິທີ ແຫ່ຂະບວນເດີນສວນສະໜາມ ຈູດກະໂພກແລະບັ້ງໄຟດອກ ແລະຢູ່ໃນບາງປະຊາຄົມນັ້ນ ກໍມີການຈັດງານສະແດງດົນຕີກັນ ດ້ວຍແນວເພງທີ່ສະແດງຄວາມຮັກຊາດ ຢູ່ລັດແມຣີແລນດ໌ ທີ່ເມືອງບາລຕິມໍ ປະມານ 95 ກິໂລແມດຫ່າງຈາກນະຄອນຫຼວງວໍຊິງຕັນດີຊີ ໄປທາງທິດເໜືອ, ວົງດົນຕີປະສານສຽງແຫ່ງເມືອງບາລຕິມໍ ຫຼື the Baltimore Symphony Orchestra ສະແດງຄອນເສີຕກາງແຈ້ງ ພາຍໃຕ້ດວງດາວ ໃຫ້ຄົນເບິ່ງຊົມເປັນປະຈໍາທຸກໆປີ ໃນວັນສະຫລອງເອກລາດ ລາຍການສະແດງປີນີ້ ແມ່ນຈະເລີ່ມດ້ວຍສາວນ້ອຍຄົນນຶ່ງ ຮ້ອງເພງ the Star Spangled Banner ຫລືເພງຊາດຂອງອາເມຣິກາ ນັກຮ້ອງສາວນ້ອຍ ຄົນນີ້ ໄດ້ຖືກຄັດເລືອກເມື່ອເດືອນເມສາຜ່ານມາ ໃນການແຂ່ງຂັນປະກວດຮ້ອງເພງຄັ້ງໃຫຍ່ຄັ້ງນຶ່ງ ທອງປານ ມີເລຶ່ອງນີ້ມາ ສະເໜີທ່ານ ເບິ່ງວີດີໂອພາສາລາວ: ເພງຊາດ ນັບວ່າເປັນເພງທີ່ຮ້ອງຍາກແລະທ້າທາຍພໍສົມຄວນ ແຕ່ນັກຮ້ອງໜຸ່ມນ້ອຍ 20 ກວ່າຄົນ ອາຍຸແຕ່ 8 ຫາ 17 ປີ ໄດ້ທຸ່ມເທຄວາມພະຍາ ຍາມຢ່າງສຸດຝີມື ໃນການແຂ່ງຂັນ ເພື່ອໃຫ້ໄດ້ມີໂອກາດຮ້ອງເພງຊາດນີ້ ຮ່ວມກັບວົງດົນຕີປະສານສຽງ Baltimore Symphony Orchestra Laura Farmer ກໍາມະການຕັດສິນຄົນນຶ່ງ ກ່າວວ່າ: ຜູ້ຊະນະປະກວດຮ້ອງເພງປີນີ້ ຊຶ່ງໄດ້ແກ່ສາວນ້ອຍ Cassidy Hamilton ນັ້ນ ກໍໜ້າຈະບໍ່ມີ ບັນຫາໃດໆ ນາງກ່າວວ່າ: ສາວນ້ອຍ Cassidy ຊຶ່ງມາຈາກເມືອງນຶ່ງນອກ Annapolis ເມືອງຫຼວງຂອງລັດແມຣີແລນດ໌ ຮຽນຮ້ອງເພງກັບ Larry Friedman ທີ່ກ່າວວ່າ ນີ້ມັນເປັນໂອກາດອັນຍິ່ງໃຫຍ່ສໍາລັບສາວ ນ້ອຍ Cassidy Larry ເວົ້າວ່າ ສາວນ້ອຍ ອະດາເລຍ ຮິມເມນເນຊ ຊຶ່ງໄດ້ຮັບໂອກາດແບບນີ້ເມື່ອສາມປີຜ່ານມາ ເວລານາງ ມີອາຍຸໄດ້ 11 ນັ້ນ ໃຫ້ຄໍາແນະນໍາແກ່ Cassidy ວ່າ: ນັບແຕ່ນັ້ນມາ ອະດາເລຍ ກໍໄດ້ຂຶ້ນເວທີຮ້ອງເພງຫຼາຍໆຄັ້ງ ບໍ່ແມ່ນໄດ້ຮ້ອງແຕ່ກັບວົງ ຄັ້ງນີ້ຈະບໍ່ແມ່ນການສະແດງຮ້ອງເພງຕໍ່ໜ້າຜູ້ຊົມເທື່ອທໍາອິດຂອງສາວນ້ອຍຄາສິດີ ແຕ່ນາງ ກໍຮູ້ດີວ່າ ມັນຈະເປັນຄັ້ງທີ່ພິເສດຫຼາຍ